## Agricultura destina 4,1 milions per a reparar camins rurals de la comarca Utiel-Requena afectats per la riuada

*** Estes actuacions, que van començar la setmana passada, disposen d’una inversió de 20 milions d’euros
* L’objectiu de la Conselleria és que, com més prompte millor, els accessos tant a les explotacions agràries com ramaderes de la comarca estiguen totalment reparats**

El conseller d’Agricultura, Aigua, Ramaderia i Pesca, Miguel Barrachina, ha anunciat este dimecres una inversió de 4,1 milions d’euros per a reparar camins rurals de la comarca Utiel-Requena afectats per la riuada i així garantir l’accés a les explotacions agrícoles i ramaderes.

El conseller ha fet estes declaracions durant la seua visita al municipi d’Utiel juntament amb l’alcalde de la localitat, Ricardo Gabaldón, i la directora general de Producció Agrícola i Ramadera, Maria Àngels Ramón-Llin.

Barrachina ha recordat que la Conselleria d’Agricultura va adjudicar la setmana passada, per tramitació d’emergència, les obres de reparació de camins rurals en els municipis afectats per la riuada, que compten amb una inversió total de 20 milions d’euros.

Les obres s’han distribuït en quatre zones, per a poder duer a terme les actuacions amb la major rapidesa possible: la Plana d’Utiel-Requena, la Foia de Bunyol-la Serrania-Camp de Túria, la Ribera Alta-la Ribera Baixa i l’Horta Sud.

Durant la seua visita a Utiel, Barrachina ha subratllat que “estem prioritzant els camins que donen pas a explotacions agràries amb la collita pendent de recol·lecció”.

Miguel Barrachina ha indicat que “3.255 agricultors i ramaders seran receptors de l’ajuda de preriuada que va posar en marxa la Conselleria d’Agricultura i que ha suposat l’arribada de més de 2 milions d’euros en el primer pagament a esta comarca”.

Després de visitar Utiel, el conseller d’Agricultura s’ha desplaçat a Sinarcas i Camporrobles a on s’ha reunit amb els alcaldes per a conéixer els danys que la riuada ha ocasionat en estes poblacions i informar-los de les actuacions que es duran a terme des de la Conselleria.

Fecha: 20/11/2024